ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
218.99 కోట్ల డోసులను దాటిన జాతీయ కొవిడ్-19 టీకా కార్యక్రమం
12-14 ఏళ్ల వారికి 4.10 కోట్లకు పైగా టీకా మొదటి డోసులు
దేశవ్యాప్త క్రియాశీల కేసుల సంఖ్య 28,079
గత 24 గంటల్లో నమోదయిన కొత్త కేసులు 2,424
ప్రస్తుత రికవరీ రేటు 98.75%
వారపు పాజిటివిటీ రేటు 1.27%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; జాతీయ కొవిడ్-19 టీకా కార్యక్రమం 218.99 కోట్ల  డోసులను అధిగమించింది.
12-14 ఏళ్ల వారికి కొవిడ్-19 టీకాల కార్యక్రమం 2022 మార్చి 16 నుంచి ప్రారంభమైంది. అప్పటి నుంచి ఇప్పటి వరకు 4.10 కోట్లకు పైగా  టీకా మొదటి డోసులను వీరికి ఇచ్చారు. 18-59 సంవత్సరాల వారికి ముందు జాగ్రత్త టీకాలను 2022 ఏప్రిల్ 10వ తేదీ నుంచి ఇస్తున్నారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
10415264
|
|
రెండో డోసు
|
|
10119459
|
|
ముందు జాగ్రత్త డోసు
|
|
7042474
|
|
ఫ్రంట్లైన్ సిబ్బంది
|
|
మొదటి డోసు
|
|
18436939
|
|
రెండో డోసు
|
|
17717567
|
|
ముందు జాగ్రత్త డోసు
|
|
13686910
|
|
12-14 ఏళ్ల వారు
|
|
మొదటి డోసు
|
|
41073529
|
|
రెండో డోసు
|
|
31920574
|
|
15-18 ఏళ్ల వారు
|
|
మొదటి డోసు
|
|
61963310
|
|
రెండో డోసు
|
|
53159399
|
|
18-44 ఏళ్ల వారు
|
|
మొదటి డోసు
|
|
561329598
|
|
రెండో డోసు
|
|
515982127
|
|
ముందు జాగ్రత్త డోసు
|
|
97807220
|
|
45-59 ఏళ్ల వారు
|
|
మొదటి డోసు
|
|
204037803
|
|
రెండో డోసు
|
|
197008790
|
|
ముందు జాగ్రత్త డోసు
|
|
49628526
|
|
60 ఏళ్లు పైబడినవారు
|
|
మొదటి డోసు
|
|
127674214
|
|
రెండో డోసు
|
|
123173219
|
|
ముందు జాగ్రత్త డోసు
|
|
47795722
|
|
ముందు జాగ్రత్త డోసులు
|
|
21,59,60,852
|
|
మొత్తం డోసులు
|
|
2,18,99,72,644
దేశవ్యాప్త క్రియాశీల కేసుల సంఖ్య 28,079. మొత్తం పాజిటివ్ కేసుల్లో ఇది 0.06 శాతం.
భారతదేశ రికవరీ రేటు 98.75 శాతంగా ఉంది. గత 24 గంటల్లో 2,923 మంది రోగులు కోలుకున్నారు. దీంతో, కోలుకున్న రోగుల సంఖ్య  4,40,57,544 కి పెరిగింది.
గత 24 గంటల్లో 2,424 కొత్త కేసులు నమోదయ్యాయి.
గత 24 గంటల్లో మొత్తం 91,458 పరీక్షలు చేశారు. దేశవ్యాప్తంగా ఇప్పటివరకు 89.70 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 1.27 శాతంగా, రోజువారీ పాజిటివిటీ రేటు 2.65 శాతంగా నమోదయ్యాయి.
ఆర్థిక మంత్రిత్వ శాఖ
ఏడు నకిలీ సంస్థల ద్వారా రూ.376 కోట్ల ఇన్పుట్ టాక్స్ క్రెడిట్ను మోసపూరితంగా పొందిన వ్యక్తిని అరెస్టు చేసిన గురుగ్రాం డిజిజిఐ
సిగిరెట్లు ఎగుమతి చేసినట్టు చూపుతూ నకిలీ, డమ్మీ, పని చేయని సంస్థల ద్వారా కార్యకలాపాలు జరుగుతున్నట్టుగా ఐజిఎస్టి రీఫండ్ పద్ధతి ద్వారా అక్రమంగా ఇన్పుట్ టాక్స్ క్రెడిట్ ని పొందారన్న ఆరోపణలతో హర్యానా, బహదూర్గఢ్కు చెందిన రితేష్ అగర్వాల్ను డైరెక్టరేట్ జనరల్ ఆఫ్ జిఎస్టీ ఇంటెలిజెన్స్ , గురుగ్రాం జోనల్ యూనిట్ అరెస్టు చేసింది.
ఎం/ఎ స్ ఎస్ఆర్ ఇంపెక్స్ ప్రొపరైటర్ అయిన రితేష్ అగర్వాల్ ఎం/ ఎస్ ఎస్ ఆర్ ఇంటర్నేషనల్ అనే మరొక సంస్థకు వాస్తవ యజమాని అనే విషయం దర్యాప్తులో బయిటపడింది. ఈ సంస్థ సరఫరా లంకెలో ఆరు డమ్మీ సంస్థలు - ఎం/ఎ స్ జోల్స్ ట్రేడింగ్ కో, ఎఎస్ ట్రేడర్స్, ఎఆర్ ట్రేడర్స్, ఓం ట్రేడర్స్, కాపిటల్ ఇండియా & ఎస్ ఎం ఇంటర్ ప్రైజెస్ రితేష్ అగర్వాల్ నియంత్రణలో ఉన్నాయని వెల్లడైంది. ఈ సంస్థలన్నింటిలోనూ రితేష్ అగర్వాల్ సరుకులేకుండా బిల్లింగ్ ద్వారా రూ. 376 కోట్ల ఐటిసిని పొందారు. శాఖ రితేష్ అగర్వాల్ కు రూ.37.13 కోట్లను రిఫండ్ను మంజూరు చేసింది.
ఇందుకు అదనంగా, రితేష్ అగర్వాల్ పాత నేరగాడు అనే విషయం వెలుగులోకి వచ్చింది. ఇంతకుముందు కేసులో నకిలీ సంస్థ ఎం/ ఎస్ ఎస్ ఎస్ &కో  ద్వారా ఇదే పద్ధతిలో నకిలీ ఐటిసీని పొందిన రూ. 26.53 కోట్ల వ్యవహారంలో షోకాజ్ నోటీసును జారీ చేశారు.
అంతేకాకుండా, రవిగుప్తా అనే మారుపేరు కలిగిన రితేష్ అగర్వాల్, వక్కల దిగుమతిలో స్థానిక ధృవపత్రాన్ని ఫోర్జరీ చేసి మోసపూరితంగా డ్రాబ్యాక్ను పొందినందుకు ఆరోపణలు ఎదుర్కొన్న ఆయనకు డిజిఆర్ ఐ 01.03.2019న షోకాజ్ నోటీసును జారీ చేసింది.
దర్యాప్తు ఢిల్లీ, హర్యానాలలోని బహుళ ప్రదేశాలలో నిర్వహించడమేకాక, ఈ సంస్థలకు సరఫరా చేసే అనేకమంది సప్లయర్ల స్టేట్మెంట్లు, పత్రాలతో కూడిన సాక్ష్యాల ఆధారంగా, రితేష్ అగర్వాల్ నకిలీ/ ఉనికిలో లేని/ డమ్మీ సంస్థల రాకెటింగ్ను నిర్వహించడంలో, మోసపూరితంగా రూ. 376 కోట్ల ఐటిసిని పొందడంలో రితేష్ అగర్వాల్ కీలకపాత్ర పోషించారని ఖరారు చేశారు. ఈ క్రమంలో రితేష్ అగర్వాల్ను 09.02.2021న అరెస్టు చేసి, ఢిల్లీలోని పాటియాలా హౌజ్ కోర్ట్ డ్యూటీ ఎంఎం ఎదుట హాజరుపరచగా ఆయన జ్యుడిషయల్ కస్టడీని విధించారు.
ఈ విషయంలో తదుపరి దర్యాప్తు కొనసాగుతోంది.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 220.66 కోట్ల డోసులు  అందించారు
గత 24 గంటల్లో 3,167 డోసులు అందించారు
దేశవ్యాప్త క్రియాశీల కేసుల సంఖ్య 49,015
మొత్తం కేసుల్లో క్రియాశీల కేసులు 0.11%
ప్రస్తుత రికవరీ రేటు 98.71%
గత 24 గంటల్లో 8,148 మంది కోలుకున్నారు. దీంతో, కోలుకున్నవారి మొత్తం సంఖ్య 4,43,64,841 కు పెరిగింది.
గత 24 గంటల్లో 5,874 కొత్త కేసులు నమోదయ్యాయి.
రోజువారీ పాజిటివిటీ రేటు 3.31%
వారపు పాజిటివిటీ రేటు 4.25%
గత 24 గంటల్లో చేసిన 1,77,281 కొవిడ్ పరీక్షలతో కలిపి ఇప్పటివరకు 92.66 కోట్ల పరీక్షలు చేశారు.
ప్రధాన మంత్రి కార్యాలయం
ధర్మశాలలో 16, 17 తేదీల్లో జరుగనున్న రాష్ర్టాల ప్రధాన కార్యదర్శుల తొలి జాతీయ సదస్సుకు అధ్యక్షత వహించనున్న ప్రధానమంత్రి
కేంద్ర, రాష్ట్రప్రభుత్వాల మధ్య భాగస్వామ్య పటిష్ఠత దిశగా పెద్ద అడుగు ఈ సదస్సు
మూడు అంశాలపై సవివరంగా చర్చ : ఎన్ఇపి అమలు; పట్టణ పాలన, పంటల వివిధీకరణ; వ్యవసాయ కమోడిటీల్లో స్వయం సమృద్ధి
ప్రతీ ఒక్క థీమ్ లోనూ రాష్ర్టాలు, కేంద్రపాలిత ప్రాంతాలు అనుసరించిన అత్యుత్తమ ప్రమాణాలు
“ఆజాదీ కా అమృత్ మహోత్సవ్ : 2047”కి రోడ్ మ్యాప్ పై ప్రత్యేక సెషన్
వ్యాపార సరళీకరణ; పథకాలన్నింటిలోనూ సంపూర్ణత సాధన, చివరి వారికి కూడా అందేలా హామీ; పిఎం గతిశక్తి ద్వారా భారత మౌలిక వసతుల పరివర్తన; సామర్థ్యాల నిర్మాణంపై నాలుగు ప్రత్యేక సెషన్లు
ఆకాంక్షాపూరిత జిల్లాల కార్యక్రమంపై ఒక సెషన్
కార్యాచరణ ప్రణాళిక రూపకల్పనకు నీతి ఆయోగ్ గవర్నింగ్ కౌన్సిల్ సమావేశంలో తీసుకున్న నిర్ణయాల ఫలితం
హిమాచల్ ప్రదేశ్ లోని ధర్మశాలలో హెచ్ పిసిఏ స్టేడియంలో 2022 జూన్ 16, 17 తేదీల్లో జరుగనున్న ముఖ్య కార్యదర్శుల తొలి జాతీయ సమావేశానికి ప్రధానమంత్రి శ్రీ నరేంద్ర మోదీ అధ్యక్షత వహిస్తున్నారు. కేంద్ర, రాష్ట్ర ప్రభుత్వాల మధ్య భాగస్వామ్యం మరింత పటిష్ఠత దిశగా ఇది ఒక విశేషమైన అడుగు.
2022 జూన్ 15-17 తేదీల మధ్యన ప్రధాన కార్యదర్శుల జాతీయ సమావేశం జరుగనుంది. కేంద్ర ప్రభుత్వం, అన్ని రాష్ట్ర ప్రభుత్వాలు/ కేంద్రపాలిత ప్రాంతాల ప్రతినిధులు, ఆయా విభాగాల నిపుణులు మొత్తం 200 మంది పైగా ప్రజలు ఇందులో పాల్గొంటారు. మూడు రోజుల పాటు జరిగే ఈ సమావేశంలో త్వరిత, స్థిర ఆర్థిక వృద్ధికి రాష్ర్టాల భాగస్వామ్యంతో ముందడుగు అనే అంశంపై దృష్టి సారిస్తుంది. టీమ్ ఇండియాగా పని చేయడం ద్వారా ఈ సమావేశం స్థిరత్వంతో కూడిన అధిక వృద్ధికి సహకారపూర్వక కార్యాచరణ, ఉపాధి సృష్టి, విద్య, జీవన సౌలభ్యం, వ్యవసాయంలో ఆత్మనిర్భరతకు పునాది వేస్తుంది. ఉమ్మడి అభివృద్ధి అజెండా రూపకల్పన, అమలు; ప్రజల ఆకాంక్షల సాధనకు ఐక్య కార్యాచరణకు బ్లూప్రింట్ ప్రాధాన్యతను ఈ సదస్సు చర్చిస్తుంది.
ఆరు నెలల పాటు 100 విడతలుగా జరిగిన తీవ్ర చర్చల అనంతరం ఈ సదస్సు కాన్సెప్ట్, అజెండా రూపొందించారు. సదస్సులో సవివరమైన చర్చకు మూడు థీమ్ లను గుర్తించారు.  జాతీయ విద్యావిధానం అమలు;  పట్టణ పాలన;  పంటల వివిధీకరణ, నూనెగింజలు, పప్పుదినుసులు, ఇతర వ్యవసాయ కమోడిటీల ఉత్పత్తిలో స్వయం సమృద్ధి. జాతీయ విద్యా విధానం అంశంపై చర్చలో పాఠశాల విద్య, ఉన్నత విద్య రెండింటి పైన చర్చిస్తారు. పరస్పర అభ్యాసం కోసం ఈ సదస్సులో చర్చకు రానున్న అన్ని థీమ్ లలో రాష్ర్టాలు/ కేంద్రపాలిత ప్రాంతాలు సాధించిన అత్యుత్తమ ప్రమాణాలకు సంబంధించిన ప్రెజెంటేషన్లు ఇస్తారు.
ఆకాంక్షాపూరిత జిల్లాల కార్యక్రమంపై ప్రత్యేక సెషన్ ఉంటుంది. ఇప్పటివరకు సాధించిన విజయాలు; పాలనకు సంబంధించిన డేటా సహా విజయవంతమైన కేస్ స్టడీలను ఎంపిక చేసిన జిల్లాల యువ కలెక్టర్లు సమర్పిస్తారు.
“ఆజాదీ కా అమృత్ మహోత్సవ్ : 2047కి రోడ్ మ్యాప్” అనే అంశంపై ఒక ప్రత్యేక సెషన్ ఉంటుంది. వ్యాపార సరళీకరణ కోసం చట్టపరమైన నిబంధనల తగ్గింపు, తేలికపాటి నేరాలకు క్షమాభిక్ష; పథకాల సంపూర్ణ అమలు విషయంలో కేంద్ర రాష్ట్ర ప్రభుత్వాల మధ్య సమన్వయం, చివరి వ్యక్తికి అందించేందుకు హామీ; పిఎం గతిశక్తితో భారత మౌలిక వసతుల రంగం పరివర్తన; సామర్థ్యాల నిర్మాణం : ఐగాట్-మిషన్ కర్మయోగి అమలు అంశాలపై నాలుగు ప్రత్యేక థీమాటిక్ సెషన్లుంటాయి.
ఈ సమావేశంలో తీసుకున్న నిర్ణయాల ఫలితాలపై రాష్ర్టాల ముఖ్యమంత్రులు, అన్ని రాష్ర్టాలు, కేంద్ర పాలిత ప్రాంతాల అడ్మినిస్ర్టేటర్లు పాల్గొనే నీతి ఆయోగ్ గవర్నింగ్ కౌన్సిల్ సమావేశంలో చర్చిస్తారు. దీని వల్ల అత్యున్నత స్థాయిలో ఏకాభిప్రాయ సాధనతో ఒక కార్యాచరణ రూపొందించే వీలు కలుగుతుంది.
(
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
గుడ్ గవర్నెన్స్ దినోత్సవం సందర్భంగా ఇ-హెచ్ ఆర్ ఎంఎస్ బ్రోచర్ను విడుదల చేసిన హోం కార్యదర్శి, డిఒపిటి కార్యదర్శి ఎ.కె. భల్లా
కేంద్ర సిబ్బంది, ప్రజా సమస్యలు, పింఛన్ల శాఖ సహాయ మంత్రి డాక్టర్ జితేంద్ర సింగ్ 25 డిసెంబర్, 2017న ప్రారంభించిన ఇ-హెచ్ ఆర్ ఎంఎస్కు సంబందించిన పురోగతి నివేదికను కేంద్ర హోం కార్యదర్శి , డిఒపిటి కార్యదర్శి ఎ.కె. భల్లా శుక్రవారం విడుదల చేశారు. డాక్టర్ జితేంద్ర సింగ్ ప్రారంభించిన ఎలక్ర్టానిక్ -హ్యూమన్ రిసోర్స్ మేనేజ్మెంట్ సిస్టం లో 5 మాడ్యూళ్ళకు సంబంధించి 25 అప్లికేషన్లు ఉన్నాయి.
ఇ-బ్రోచర్ను విడుదల చేసిన అనంతరం మాట్లాడుతూ, రానున్న రోజుల్లో అన్ని మంత్రిత్వ శాఖలకు ఇది మంచి, ప్రభావవంతమైన పరికరం అవుతుందని భల్లా అన్నారు. విధాన తయారీలోనూ, సిబ్బందికి సంబంధించిన వ్యవహారాలను నిర్వహించడంలోనూ ఆర్టిఫిషియల్ ఇంటెలిజెన్స్కు సంబంధించిన అప్లికేషన్లోని పరికరాలు ఎంతో తోడ్పడతాయన్నారు. సమగ్ర రీతిలో దానిని వినియోగించేందుకు ఇ-హెచ్ ఆర్ ఎంఎస్కు అన్ని మంత్రిత్వ శాఖలలోనూ ప్రచారాన్ని కల్పించవలసిన అవసరం ఉందన్నారు.
తమ సర్వీసుకు సంబంధించిన సమాచారాన్ని ప్రభుత్వోద్యోగులు ఇ-హెచ్ ఆర్ ఎంఎస్ ద్వారా అందుబాటులోకి తెచ్చుకోగలుగుతున్నారని, భారత ప్రభుత్వంలో దీనికి డిజిటల్ రూపంలో హెచ్ ఆర్ ప్రక్రియలు ఉన్నందున, ఇది సిబ్బందికి పలు విధాలుగా లబ్ధి చేకూర్చేందుకే కాక సామర్ధ్యాన్ని పెంచేందుకు దారి తీస్తోందని డిఒపిటి అదనపు కార్యదర్శి రష్మి చౌదరి చెప్పారు.
ఇ-హెచ్ ఆర్ ఎంఎస్ ఆధునిక వర్షన్ ద్వారా సిబ్బంది తమ డబ్ల్యు.ఆర్.టి. సర్వీసు బుక్ను, శలువలు, జిపిఎఫ్, జీతం తదితర వివరాలను చూసుకోగలగడమే కాకుండా వారు ఒకే వేదిక ద్వారా వివిధ రకాలైన క్లెయిములు, రీఇంబర్స్మెంట్లు, రుణాలు/ అడ్వాన్సులు, శలువు, లీవ్ ఎన్కాష్మెంట్, ఎల్టిసి అడ్వాన్సులు, టూర్లు తదితరాలకు దరఖాస్తు చేసుకోగలుగుతారు.
ఈ వ్యవస్థ ఉద్యోగికి, యజమానికి డాష్ బోర్డును కల్పించడమే కాకుండా, సర్వీసు రికార్డులు అప్డేట్ చేయడం, కార్యాలయ విధివిధానాల్లో ఇ-గవర్నెన్స్, ఫైళ్ళ కదలికను తగ్గించి, వేగంగా సేవలు అందించడం, నిర్ణయాలు చేయడంలో తోడ్పాటు, ఉద్యోగుల పత్రాల సామాన్య నిక్షేపం, మాస్టర్ డాటా ప్రామాణీకరణ, వ్యక్తులు డాటా ఎంట్రీ చేయడాన్ని తగ్గించడం, భాగస్వాముల మధ్య సమాచారాన్ని పంచుకోవడాన్ని సరళతరం చేయడం, జవాబుదారీ తనం/ విశ్వసనీయత కోసం ఇ- సంతకం, పిఎఫ్ ఎంఎస్, జిపిఎఫ్, అడ్వాన్సులు, లోన్లు, రీఇంబర్స్మెంట్ల త్వరితగతి చెల్లింపుల కోసం ఇ-హెచ్ ఆర్ ఎంఎస్ సమగ్ర పరచడం వంటి పలు లాభాలాను ఈ వ్యవస్థ సమకూరుస్తుంది.
ఈ కార్యక్రమంలోఎ.కె. భల్లాతో పాటుగా, డిఒపిటి సీనియర్ అధికారులు కూడా పాల్గొన్నారు.
రహదారి రవాణా, హైవేల మంత్రిత్వ శాఖ
భారత్ కొత్త కార్ అసెస్మెంట్ ప్రోగ్రామ్ కోసం నిబంధనలు
వాహన భద్రతను పెంచే కొత్త విధానం కోసం కేంద్ర రోడ్డు రవాణా రహదారుల మంత్రిత్వ శాఖ 24 జూన్ 2022 తేదీతో నోటిఫికేషన్ను విడుదల చేసింది. దీని ద్వారా భారత్ కొత్త కార్ అసెస్మెంట్ ప్రోగ్రామ్ కి సంబంధించి సీఎంవీఆర్ , 1989లో కొత్త రూల్ 126ఈని చేర్చాలని ప్రతిపాదించబడింది. వివరాలను దిగువన ఇవ్వడం జరిగింది.
 ఇది 3.5 టన్నుల కంటే తక్కువ స్థూల బరువుతో తయారు చేయబడిన లేదా దిగుమతి చేసుకున్న వాహన వర్గం ఎం1 రకం ఆమోదించబడిన మోటారు వాహనాలకు వర్తిస్తుంది [ప్రయాణికుల క్యారేజ్ కోసం ఉపయోగించే మోటారు వాహనాలు, డ్రైవర్ సీటుతో పాటు ఎనిమిది సీట్ల కంటే ఎక్కువ ఉండవు] ఆటోమోటివ్ ఇండస్ట్రీ స్టాండర్డ్ -197 ప్రకారం, కాలానుగుణంగా సవరించడం జరిగింది. ప్రమాణం గ్లోబల్ బెంచ్మార్క్లతో సమలేఖనం చేయబడింది: ఇది కనీస నియంత్రణ అవసరాల కంటే ఎక్కువ.
 భారత్ ఎన్సిఎపి రేటింగ్  అడల్ట్ ఓక్యుపెంట్ ప్రొటెక్షన్   చైల్డ్ ఓక్యుపెంట్ ప్రొటెక్షన్   భద్రత వంటి ప్రాంతాల్లో వాహనాన్ని మూల్యాంకనం/పరీక్ష చేయడం ద్వారా ప్రయాణికులకు అందించే రక్షణ స్థాయికి సంబంధించిన సూచనను వినియోగదారులకు అందిస్తుంది. ఇందులో అసిస్ట్ టెక్నాలజీస్  కూడా ఉంటుంది. ఏఐఎస్ 197 ప్రకారం చేపట్టిన వివిధ పరీక్షలకు ప్రకారం స్కోరింగ్ ఆధారంగా వాహనానికి ఒకటి నుండి ఐదు నక్షత్రాల వరకు స్టార్ రేటింగ్ కేటాయించడం జరుగుతుంది. ఇది ప్యాసింజర్ కార్ల భద్రతా రేటింగ్ విధానాన్ని పరిచయం చేస్తుంది. తగిన సమాచారంతో నిర్ణయాలు తీసుకునేలా వినియోగదారులకు అవకాశం ఇస్తుంది. ఇది దేశంలోని ఆటోమొబైల్ కంపెనీల ద్వారా ఉత్పత్తి అయిన కార్ల ఎగుమతులను పెంచుతుంది. ఈ వాహనాలపై దేశీయ కస్టమర్లకు నమ్మకం మరింత పెరుగుతుంది. అదనంగా అధిక రేటింగ్లను సంపాదించడానికి అధునాతన భద్రతా సాంకేతికతలను అందించడానికి తయారీదారులను ప్రోత్సహిస్తుంది.
 సీఎంవీఆర్ 1989లోని రూల్ 126లో సూచించిన అవసరమైన మౌలిక సదుపాయాలతో ఈ కార్యక్రమం కోసం వాహనాల పరీక్షలను టెస్టింగ్ ఏజెన్సీల వద్ద నిర్వహించడం జరుగుతుంది.
 వర్తించే తేదీ: ఏప్రిల్ 1, 2023. 30 రోజుల వ్యవధిలో అందరు వాటాదారుల నుండి వ్యాఖ్యలను, సూచనలను అభ్యర్థించడం జరిగింది.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
కోవిడ్-19 యొక్క వివిధ వైరస్ జాతులను సులభంగా గుర్తించడం కోసం, నూతన మల్టీప్లెక్స్ ఆర్.టి-పి.సి.ఆర్. పరికరాన్ని, నూతన జన్యు లక్ష్యాలతో అభివృద్ధి చేసిన - డి.ఎస్.టి. సంస్థ
సార్స్-కోవ్-2 ఉత్పరివర్తనాలను సులభంగా గుర్తించడం ద్వారా కోవిడ్-19 కి వ్యతిరేకంగా మన పోరాటంలో ఈ ప్రత్యేకమైన ఆర్.టి-పి.సి.ఆర్. కిట్ ఒక ముఖ్యమైన ఆయుధంగా ఉంటుంది - డి.ఎస్.టి. కార్యదర్శి, ప్రొఫెసర్ అశుతోష్ శర్మ
కొత్తగా అభివృద్ధి చేసిన, మల్టీప్లెక్స్ ఆర్.టి-పి.సి.ఆర్. పరికరం గ్లోబల్ మహమ్మారికి కారణమైన వైరస్ యొక్క వివిధ ఉత్పరివర్తన జాతులలో కోవిడ్ -19 ను గుర్తించే అధిక ఖచ్చితత్వాన్ని కలిగి ఉంది.
మహమ్మారి బహుళ వైవిధ్యాలతో రెండవ దశ కొనసాగుతున్న నేపథ్యంలో, మల్టీప్లెక్స్ ఆర్.టి-పి.సి.ఆర్. పరీక్షలో లక్ష్య జన్యువుల ఎంపిక వైరస్ యొక్క ఖచ్చితమైన గుర్తించడంలో కీలకంగా మారుతోంది.
కరోనా వైరస్ లు ఇతర ఆర్.ఎన్.ఏ. వైరస్ ల కంటే చాలా తక్కువ లోపాలను కలిగి ఉన్నప్పటికీ, ఎస్. ఆర్. మరియు ఎన్. జన్యువులలో ని ఉత్పరివర్తనలు తరచుగా ఆర్.టి-పి.సి.ఆర్. పరీక్షలో జోక్యం చేసుకుంటాయి. ఉదాహరణకు, ఆర్.ఎన్.ఏ. లోని 6 స్థావరాలను తొలగించడం వలన “సంబంధిత వేరియంట్” బి1.1.7  69-70 డెల్ కలిగి ఉంది, దీని ఫలితంగా ఆర్. జన్యువు ఆర్.టి.-పి.సి.ఆర్. పరీక్ష నుండి తప్పుకుంటుంది.
కొత్త మల్టీప్లెక్స్ ఆర్.టి-పి.సి.ఆర్. కిట్ ని శ్రీ చిత్ర తిరునల్ ఇన్స్టిట్యూట్ ఫర్ మెడికల్ సైన్సెస్ అండ్ టెక్నాలజీ  అభివృద్ధి చేసింది. భారత ప్రభుత్వం లోని, శాస్త్ర, సాంకేతిక విభాగంలో జాతీయ ప్రాముఖ్యత కలిగిన ఈ సంస్థ, రెండు సార్స్ కోవ్-2 జన్యువులైన, ఆర్.డి.ఆర్.పి. మరియు ఓ.ఆర్.ఎఫ్.బి-ఎన్.ఎస్.పి.14, మరియు మానవ ఆర్.ఎన్.ఏ. సే పి. జన్యువు లను, పరివర్తన చెందిన జాతుల శ్రేణిని గుర్తించడంలో సహాయపడే అంతర్గత నియంత్రణ కోసం, లక్ష్యంగా చేసుకుంది.
కోవిడ్-19 ను గుర్తించడంలో ఆర్.డి.ఆర్.పి. మరియు ఓ.ఆర్.ఎఫ్.1బి-ఎన్.ఎస్.పి.14 జన్యువులు మరింత సున్నితంగా ఉన్నట్లు, వివిధ అధ్యయనాలు వెల్లడించాయి. రెండవ దశ లోని బహుళ వైవిధ్యాలను లక్ష్యంగా చేసుకోవడానికి, ఆర్.డి.ఆర్.పి. మరియు ఓ.ఆర్.ఎఫ్-ఎన్.ఎస్.పి.14 వంటి రెండు అత్యంత ఖచ్చితమైన నిర్ధారణ జన్యువులను ఉపయోగించినట్లయితే, ఖచ్చితమైన ఫలితాలను ఇవ్వగలదు. ఓ.ఆర్.ఎఫ్-ఎన్.ఎస్.పి.14 అనేది కోవిడ్-19 లో తక్కువ పరివర్తన చెందిన జన్యువులలో ఒకటి కాగా, ప్రస్తుతం, మార్కెట్లో ఓ.ఆర్.ఎఫ్-ఎన్.ఎస్.పి.14 లక్ష్యంగా కిట్లు లేవు.
మల్టీప్లెక్స్ తక్మాన్ కెమిస్ట్రీ పై ఆధారపడిన, ఈ కొత్త కిట్, మూడు జన్యువులను ఒకే ప్రతిచర్యలో విస్తరిస్తుంది. నాసోఫారింజియల్  శ్వాబ్ నమూనాల నుండి ఆర్.ఎన్.ఏ. వేరుచేయడానికి అవసరమైన సమయం కాకుండా, పరీక్ష కోసం విస్తరణ సమయం 45 నిమిషాలు పడుతుంది. జన్యువులలో ఒకటి విస్తరించడంలో విఫలమైతే మరియు క్రమం విశ్లేషణ కోసం గుర్తించగలిగితే రెండు నిర్ధారణ జన్యువులను మల్టీ ప్లెక్సింగ్ సాధ్యమయ్యే కొత్త వైవిధ్యాలను షార్ట్ లిస్ట్ చేయడానికి సహాయపడుతుంది.
పూణే లోని నేషనల్ ఇన్స్టిట్యూట్ ఆఫ్ వైరాలజీ లో ఈ కిట్ ను, ఐ.సి.ఎం.ఆర్. ధృవీకరించింది, ఇది, కోవిడ్-19 ని గుర్తించడంలో, 97.3 శాతం సున్నితత్వాన్నీ, 100 శాతం నిర్దిష్టతను కలిగి ఉన్నట్లు కనుగొన్నారు.
ఈ కిట్ను వాణిజ్యపరం చేయడానికి ఎస్.సి.టి.ఐ.ఎం.ఎస్.టి., 2021 మే, 14వ తేదీన హైదరాబాద్లోని హువెల్ లైఫ్ సైన్సెస్ తో ఒక సాధారణ లైసెన్స్ అవగాహన ఒప్పందం కుదుర్చుకుంది.
"ఈ ప్రత్యేకమైన ఆర్.టి-పి.సి.ఆర్. కిట్ కోవిడ్-19 కి వ్యతిరేకంగా మనం చేసే పోరాటంలో ఒక ముఖ్యమైన ఆయుధంగా ఉంటుంది, ఇది సార్స్-కోవ్-2 ఉత్పరివర్తనాలను సులభంగా గుర్తించడం ద్వారా చాలా ముఖ్యమైనది గా మారుతోంది," అని డి.ఎస్.టి. కార్యదర్శి, ప్రొఫెసర్ అశుతోష్ శర్మ తెలియజేశారు.
ఉప రాష్ట్రపతి సచివాలయం
కోవిడ్-19 పై పోరుకు రాజ్యసభ సభ్యులు ఎంపీలాడ్స్ నిధులు ఇవ్వండి
చిక్కుకున్న వలస కార్మికులకు ఆహారం మరియు ఆశ్రయం కల్పించండి:
స్వచ్ఛంద మరియు ధాతృత్వ సంస్థలకు ఉపరాష్ట్రపతి విజ్ఞప్తి
పీఎం-కేర్స్ నిధికి పౌరులు విరాళాలివ్వండి
కోవిడ్-19 మహమ్మారికి వ్యతిరేకంగా పోరాటం చేస్తున్న కేంద్ర ప్రభుత్వానికి భూరిగా విరాళాలు ఇచ్చి ధాతృత్వాన్ని చాటాలని పార్లమెంట్ సభ్యులను ఉపరాష్ట్రపతి, రాజ్యసభ ఛైర్మన్ శ్రీ ఎం. వెంకయ్య నాయుడు కోరారు. తమ ఎంపీలాడ్స్ నుండి మొదట కనీసం కోటి రూపాయలు అందజేయాలని ఆయన పిలుపునిచ్చారు. ఈ మేరకు ఎంపీలకు ఆయన ఒక లేఖ రాస్తూ, కోవిడ్-19 వ్యాప్తి చెందుతున్న ప్రస్తుత అసాధారణ పరిస్థితుల్లో కేంద్ర ప్రభుత్వం కొన్ని అత్యవసర అదనపు చర్యలు తీసుకుంటోందని అన్నారు. ఇలాంటి పరిస్థితుల్లో ప్రైవేట్ రంగంతో పాటు అనేక మంది ఈ వ్యవస్థలో ఉన్న భాగస్వాములు ప్రజల కష్టాలను తీర్చాలనే లక్ష్యంతో ఆదుకోడానికి ముందుకు వస్తున్నారని శ్రీ వెంకయ్య నాయుడు చెప్పారు.
కోవిడ్-19ని విజయవంతంగా ఎదుర్కోవటానికి అపారమైన ఆర్థిక వనరులు-వాస్తు సామాగ్రి, మానవ అవసరాన్ని ప్రస్తావించిన శ్రీ వెంకయ్య నాయుడు, జాతీయ, రాష్ట్ర మరియు జిల్లా స్థాయిల్లో నిధుల లభ్యతను పెంచడానికి భారత ప్రభుత్వం వివిధ మార్గాల నుండి ఆర్థిక వనరులను సమీకరిస్తోందని అన్నారు. సకాలంలో ఈ సహాయం అందుబాటులో ఉంటేనే కోవిడ్-19ను సమర్థవంతంగా ఎదురుకోవచ్చని ఆయన అన్నారు. అందుకు, పార్లమెంట్ సభ్యలు కూడా తమకు అకాధికారికంగా లభించే ఎంపీ నియోజక వర్గ అభివృద్ధి నిధుల పథకంలో ఈ 2020-21 ఆర్ధిక సంవత్సరానికి కేటాయించిన నిధుల్లో రూ.కోటి ని ఇవ్వడానికి తగు అనుమతులు, ఆదేశాలు ఆ నిధులు నిర్వహించే అధికారులకు ఇవ్వాలని శ్రీ వెంకయ్య నాయుడు సూచించారు. ఈ మేరకు స్టాటిస్టిక్స్ మరియు ప్రోగ్రాం ఇంప్లీమెంటేషన్ మంత్రిత్వ శాఖ మార్గదర్శకాలను సడలించి, ఒకే సారి ఎంపీలాడ్స్ నిధులను కోవిడ్-19 అవసరాలకు వినియోగించేలా ఆదేశాలు ఇచ్చిందని ఆయన వెల్లడించారు.
విపత్తు నిర్వహణ వ్యవస్థను మరింత పటిష్టపరిచేందుకు ఏర్పాటైన పీఎం-కేర్స్ నిధికి ఎవరైనా వ్యక్తిగతంగా నిధులు ఇవ్వవచ్చని, అందుకు పెద్ద సంఖ్యలో ముందుకు రావాలని ఉపరాష్ట్రపతి పిలుపు ఇచ్చారు. ఈ సంకట పరిస్థితుల్లో దేశవ్యాప్తంగా అనేక పౌర సంఘాలు, సామాజిక సంస్థలు పేదలను, సాయం అవసరమైన వారిని ఆడుకోడానికి ముందుకు రావడాన్ని ఆయన ప్రశంసించారు. అయితే ఇదే సందర్భంలో కేంద్రం ఇచ్చిన మార్గదర్శకాలను పాటిస్తూ ప్రజలు పూర్తిగా సురక్షితగా ఉండేలా ఆరోగ్య సంరక్షణ చర్యలు తీసుకోవడం మరువరాదని ఉపరాష్ట్రపతి అప్రమత్తం చేశారు.
అంతకముందు ఉపరాష్ట్రపతి శ్రీ వెంకయ్యనాయుడు గౌరవనీయ లోక్ సభ స్పీకర్ శ్రీ ఓం బిర్లా, రెండు సభల సెక్రటరీ జనరల్స్ తో సమావేశమయ్యారు. రాజ్యసభ డిప్యూటీ చైర్మన్, రాజ్యసభలో వివిధ రాజకీయ పార్టీల నాయకులతో ఎంపీలాడ్స్ విషయంలో మాట్లాడారు.
పీఎం-కెర్స్ నిధికి విరాళాలిస్తూ వివిధ వర్గాల ప్రజలు చూపిన ధాతృత్వాన్ని ఆయన ప్రశంసించారు. ఇంకా ప్రజలు, ముందుకు వచ్చి ఈ గొప్ప ప్రయత్నం కోసం విరాళం ఇవ్వమని విజ్ఞప్తి చేశారు, ఉన్నదాంట్లో నలుగురికీ పంచివ్వడం, అదే సమయంలో తోటి వారి క్షేమాన్ని కాంక్షించడమే భారతీయ పురాతన సంప్రదాయమని, ఇదే భారతీయ తత్వమని ఉపరాష్ట్రపతి శ్రీ వెంకయ్య నాయుడు అన్నారు.
వివిధ ప్రాంతాల్లో చిక్కుకున్న వలస కార్మికుల విషయంలో ప్రత్యేక శ్రద్ద పెట్టాలని శ్రీ వెంకయ్య నాయుడు తెలిపారు. వారికి ఆహరం, ఆశ్రయం కల్పించే బాధ్యతలను రాష్ట్ర ప్రభుత్వాలు, ధాతృత్వ సంస్థలు తీసుకోవాలని ఆయన పిలుపునిచ్చారు. అటువంటి కార్మికులను పనుల్లో పెట్టుకున్న ఏజెన్సీలు వారిని ఆదుకోవాలని సూచించారు.
వలస కార్మికుల విషయంలో తీసుకుంటున్న చర్యల గురించి కేంద్ర కార్మిక శాఖ  సహాయ మంత్రి శ్రీ సంతోష్ గంగ్వార్, కాబినెట్ కార్యదర్శి శ్రీ రాజీవ్ గౌబా ను ఉపరాష్ట్రపతి అడిగి తెలుసుకున్నారు.
ఆర్థిక మంత్రిత్వ శాఖ
అత్యవసర క్రెడిట్ లైన్ హామీ పథకం  విస్తరణ - ఆన్సైట్ ఆక్సిజన్ ఉత్పత్తికి ఇసిఎల్జిఎస్ 4.0, ఇసిఎల్జిఎస్ 3.0 కి విస్తృత కవరేజ్, ఇసిఎల్జిఎస్ 1.0 కి కాలవ్యవధి పెంపు
కోవిడ్ 19 మహమ్మారి రెండవ తరంగం వలన ఆర్థిక వ్యవస్థ లోని వివిధ రంగాలలో వ్యాపారాలకు ఏర్పడిన అవరోధాల కారణంగా, ప్రభుత్వం అత్యవసర క్రెడిట్ లైన్ హామీ పథకం పరిధిని మరింత విస్తరించింది.
 ఇసిఎల్జిఎస్ 4.0: ఆన్-సైట్ ఆక్సిజన్ ఉత్పత్తి కర్మాగారాలను ఏర్పాటు చేయడానికి ఆసుపత్రులు / నర్సింగ్ హోమ్స్ / క్లినిక్లు / మెడికల్ కాలేజీలకు రూ.2 కోట్ల వరకు రుణాలకు 100% హామీ కవర్, వడ్డీ రేటు 7.5%;
 మే 05, 2021 నాటి ఆర్బిఐ మార్గదర్శకాల ప్రకారం పునర్నిర్మాణానికి అర్హత కలిగిన రుణగ్రహీతలు, మొదటి 12 నెలల్లో మాత్రమే వడ్డీని తిరిగి చెల్లించడంతో సహా నాలుగు సంవత్సరాల మొత్తం పదవీకాలం ఇసిఎల్జిఎస్ 1.0 కింద రుణాలు పొందారు, తరువాత 36 నెలల్లో అసలు మరియు వడ్డీని తిరిగి చెల్లించాలి. వారి ఇసిఎల్జిఎస్ రుణం కోసం ఐదేళ్ల పదవీకాలం పొందగలుగుతారు, అంటే మొదటి 24 నెలలకు మాత్రమే వడ్డీని తిరిగి చెల్లించడం మరియు తరువాత 36 నెలల్లో అసలు మరియు వడ్డీని తిరిగి చెల్లించడం;
 మే 05, 2021 ఆర్బిఐ మార్గదర్శకాల ప్రకారం పునర్నిర్మాణానికి అనుగుణంగా, ఫిబ్రవరి 29, 2020 నాటికి 10% వరకు అదనపు ఇసిఎల్జిఎస్ సహాయం ఇసిఎల్జిఎస్ 1.0 పరిధిలో ఉన్న రుణగ్రహీతలకు;
 ఇసిఎల్జిఎస్ 3.0 కింద అర్హత కోసం ప్రస్తుత రూ .500 కోట్ల రుణ సీలింగ్ తొలగించారు, ప్రతి రుణగ్రహీతకు 40% లేదా రూ .200 కోట్లకు పరిమితం చేయబడిన గరిష్ట అదనపు ఇసిఎల్జిఎస్ సహాయానికి లోబడి, ఏది తక్కువైతే అది తొలగించడం జరుగుతుంది;
v) పౌర విమానయాన రంగానికి ఇసిఎల్జిఎస్ 3.0 కింద అర్హత ఉంటుంది
 ఇసిఎల్జిఎస్ చెల్లుబాటు 30.09.2021 వరకు లేదా రూ .3 లక్షల కోట్లకు హామీలు ఇచ్చే వరకు. 31.12.2021 వరకు అనుమతించబడిన పథకం కింద పంపిణీ.
ఇసిఎల్జిఎస్ లోని మార్పులు, ఎంఎస్ఎంఈ లకు అదనపు సహాయాన్ని అందించడం, జీవనోపాధిని కాపాడటం మరియు వ్యాపార కార్యకలాపాలను సజావుగా తిరిగి ప్రారంభించడంలో సహాయపడటం ద్వారా ఇసిఎల్జిఎస్ ప్రయోజనం, ప్రభావాన్ని పెంచుతాయి. ఈ మార్పులు సహేతుకమైన నిబంధనల ప్రకారం సంస్థాగత క్రెడిట్ ప్రవాహాన్ని మరింత సులభతరం చేస్తాయి.
ఈ విషయంలో వివరించిన కార్యాచరణ మార్గదర్శకాలను నేషనల్ క్రెడిట్ గ్యారెంటీ ట్రస్టీ కంపెనీ  విడిగా జారీ చేస్తోంది.
ప్రధాన మంత్రి కార్యాలయం
సిర్ మౌర్ లో జరిగిన ప్రమాదం లో ప్రాణనష్టం వాటిల్లడం పట్ల సంతాపం తెలిపిన ప్రధాన మంత్రి
పరిహారాన్ని ప్రకటించారు
హిమాచల్ ప్రదేశ్ లోని సిర్ మౌర్ లో జరిగిన ఒక ప్రమాదం కారణం గా ప్రాణనష్టం సంభవించడం పట్ల ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు.
మృతుల దగ్గరి సంబంధికుల కు పిఎమ్ఎన్ఆర్ఎఫ్ నుంచి రెండేసి లక్షల రూపాయల చొప్పున, గాయపడిన వారికి 50,000 రూపాయల వంతున పరిహారాన్ని అందించడం జరుగుతుందని పిఎమ్ఒ తరఫున చేసిన ఒక ట్వీట్ లో ప్రధాన మంత్రి తెలియజేశారు.
ఆ ట్వీట్ ఈ కింది విధం గా ఉంది:
‘‘హిమాచల్ ప్రదేశ్ లోని సిర్ మౌర్ లో జరిగిన ఒక ప్రమాదం లో ప్రాణనష్టం సంభవించడం నన్ను వేదన కు గురి చేసింది. ఆప్తుల ను కోల్పోయిన కుటుంబాల కు ఇదే నా సంతాపం. గాయపడిన వారు త్వరగా కోలుకోవాలి అంటూ ఆ ఈశ్వరుడి ని ప్రార్థిస్తున్నాను. మృతుల దగ్గరి సంబంధికుల కు పిఎమ్ఎన్ఆర్ఎఫ్ నుంచి 2 లక్షల రూపాయల చొప్పున పరిహారాన్ని అందించడం జరుగుతుంది. గాయపడ్డ వ్యక్తుల కు 50,000 రూపాయల వంతుల ఇవ్వడం జరుగుతుంది: ప్రధాన మంత్రి మోదీ.’’
ప్రధాన మంత్రి కార్యాలయం
పరివర్తనాత్మక ‘జన్ధన్ యోజన’ 9 సంవత్సరాలు పూర్తి చేసుకోవడంపై లబ్ధిదారులకు ప్రధానమంత్రి అభినందన
పరివర్తనాత్మక ప్రధానమంత్రి జన్ధన్ యోజన ఇవాళ్టితో 9 సంవత్సరాలు పూర్తి చేసుకోవడంపై ప్రధాని శ్రీ నరేంద్ర లబ్ధిదారులందరికీ అభినందనలు తెలిపారు. ఈ పథకం విజయవంతం అయ్యేవిధంగా తమవంతు సహకరించిన వారందరినీ ప్రధాని ఈ సందర్భంగా కొనియాడారు.
ఈ మేరకు ‘ఎక్స్’ ద్వారా ‘మైగవ్’ పోస్ట్ చేసిన సందేశానికి బదులిస్తూ:
“ప్రధానమంత్రి జన్ధన్ యోజన 9వ వార్షికోత్సవం నేపథ్యంలో ఈ పథకం ద్వారా ప్రయోజనం పొందిన వారందరినీ నేను అభినందిస్తున్నాను. అలాగే దీన్ని విజయం కోసం కృషిచేసిన ప్రతి ఒక్కరికి నా అభినందనలు. ఇది మన దేశ పౌరులకు సాధికారత కల్పనలో్ వినూత్న కృషి. తద్వారా మేము లక్షలాది మందిని ప్రధాన ఆర్థిక స్రవంతిలోకి తెచ్చాం. వృద్ధిపథంలోగల మన ఆర్థిక వ్యవస్థలో ప్రతి ఒక్కరికీ ఈ పథకం సముచిత స్థానం కల్పిస్తుంది#9YearsofJanDhan” అని ప్రధానమంత్రి పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్-19 తాజా సమాచారం
60% చేరువలో కోలుకున్నవారి శాతం
చికిత్సలో ఉన్నవారి కంటే లక్షా 20 వేలు అధికంగా కోలుకున్నవారు
భారత ప్రభుత్వం వివిధ రాష్ట్రాలు, కేంద్రపాలిత ప్రాంతాలతో కలిసి తీసుకుంటున్న ముందస్తు జాగ్రత్తలు, సానుకూల చర్యలు తగిన ఫలితాలు ఇస్తున్నాయి. దీంతో కోవిడ్ నుంచి కోలుకున్నవారి శాతం 60% కి దగ్గరవుతోంది. కోవిడ్ తో ఇంకా చికిత్స పొందుతున్నవారి కంటే కోలుకున్నవారు 1,19,696 మంది ఎక్కువగా ఉన్నారు.
ప్రస్తుతం 2,15,125 మంది చికిత్సలో ఉండగా వారికి వైద్యులు నిరంతర సేవలందిస్తున్నారు. ఇప్పటివరకు 3,34,821 మంది చికిత్స పూర్తి చేసుకొని కోలుకోవటంతో డిశ్చార్జ్ అయ్యారు. దీంతో ఇప్పటిదాకా కోలుకున్నవారిశాతం 59.07% కు చేరింది.
గడిచిన 24 గంటల్లో మొత్తం 13,099 మంది కోవిడ్-19 రోగులకు నయమైంది.
దేశ వ్యాప్తంగా కోవిడ్ పరీక్షల లాబ్ ల్ నెట్ వర్క్ ను విస్తృతం చేసేందుకు భారత వైద్య పరిశోధనామండలి చర్యలు తీసుకుంటున్నది. ఇప్పుడు భారత్ లో మొత్తం లాబ్ ల సంఖ్య 1049 కు చేరింది. వీటిలో 761 ప్రభుత్వ లాబ్ లు, 288 ప్రయివేట్ లాబ్ లు. ప్రస్తుత పరిస్థితి ఇలా ఉంది.
- తక్షణం ఫలితాలు చూపే పరీక్షల లాబ్స్ : 571 
- ట్రూ నాట్ ఆధారిత పరీక్షల లాబ్స్ : 393 
- సిబినాట్ ఆధారిత పరీక్షల లాబ్స్: 85 
పరీక్షలు కూడా బాగా పుంజుకున్నాయి. గడిచిన 24 గంటల్లో 2,10,292 శాంపిల్స్ కు పరీక్షలు జరిగాయి. దీంతో ఇప్పటివరలు జరిపిన పరీక్షల సంఖ్య 86,08,654 కు చేరింది
ఆరోగ్య, కుటుంబ సంక్షేమ మంత్రిత్వశాఖ పరిధిలోని జాతీయ రక్తమార్పిడి మండలి ఈ కోవిడ్ సంక్షోభ సమయంలో రక్తమార్పిడి సేవలందించటంలో పాటించాల్సిన రెండో విడత మధ్యంతర .మార్గదర్శకాలను విడుదలచేసింది. ఆ సమాచారాన్ని ఈ వెబ్ సైట్ లో చూడవచ్చు
https://www.mohfw.gov.in/pdf/2ndNBTCGuidanceinLightofCOVID19Pandemic.pdf
కోవిడ్ -19 మీద సాంకేతిక అంశాలు, మార్గదర్శకాలు, సూచనలతో కూడిన కచ్చితమైన తాజా సమాచారం కోసం క్రమం తప్పకుండా https://www.mohfw.gov.in/ మరియు @MoHFW_INDIA ను సందర్శించండి.
కోవిడ్ -19 కు సంబంధించిన సాంకేతికమైన అనుమానాలుంటే technicalquery.covid19[at]gov[dot]in కు పంపవచ్చు. ఇతర సమాచారం కావాల్సినవారు ncov2019[at]gov[dot]in మరియు @CovidIndiaSeva ను సంప్రదించవచ్చు.
కోవిడ్ -19 మీద ఏవైనా ప్రశ్నలుంటే ఆరోగ్య, కుటుంబ సంక్షేమ మంత్రిత్వశాఖ హెల్ప్ లైన్ నెంబర్ +91-11-23978046 లేదా టోల్ ఫ్రీ నెంబర్ 1075 కు ఫోన్ చేయవచ్చు. వివిధ రాష్ట్రాలు, కేంద్రపాలిత ప్రాంతాల హెల్ప్ లైన్ నెంబర్ల కోసం https://www.mohfw.gov.in/pdf/coronvavirushelplinenumber.pdf చూడండి